Sohib karomat Oleg haqida qo‘shiq. "Sohib karomat Oleg haqida qoʻshiq" - 1822-yilda Aleksandr Pushkin tomonidan yozilgan tarixiy ballada (sheʼr, sheʼriy qissa). Ilk marotaba „Baron Delvig tomonidan toʻplangan 1825-yil uchun Shimoliy gullar“ almanaxida nashr etilgan. Ballada eng mashhur rus sheʼriy qissalaridan biridir. Syujet N. Karamzin tomonidan solnoma shaklida yozilgan qoʻlyozma hikoyaga asoslangan. K.A. Nemirovskaya knyaz Oleg bilan bogʻliq hikoyaning katta ehtimol bilan ilk manbasini topgan. Bu „Rurikning kelishidan podsho Ioann Vasilyevichning oʻlimigacha boʻlgan Rus solnomasi“dir. Tarixi. N. Karamzinning "Rossiya davlati tarixi " asarida sehrgarlar knyaz Oleg otdan vafot etishini bashorat qilishadi, solnoma matnida esa sehrgarlar knyaz taqdiri haqida yomon bashorat beradi. Nasroniylikdan voz kechgan Oleg sehrgarlarni chalgʻitib, tavqi laʼnatdan qutulib qolishga urinadi, ammo bu uni oʻlimdan asrab qolmaydi" Mazmuni. Keksa sehrgar karomat pesha Olegga, otidan oʻlishi bashoratini beradi. Oleg bundan qochishga har qancha urinmasin, bashorat sodir boʻladi. Tasvirlar. Asar mashhur rassomlar tomonidan qayta-qayta tasvirlangan. Asar yozilishining 200 yilligi munosabati bilan Sankt-Peterburg tarixi bolalar kutubxonasida koʻrgazma ham ochildi